CELEX: 22000D0210(01)
Language: mt
Date: 1999-01-29 00:00:00
Title: Deċiżjoni tal-Kumitat Konġunt taż-ŻEE Nru 1/1999 tad-29 ta' Jannar 1999 li temenda l-Anness II (Regolamenti, standards, ittestjar u ċertifikazzjonijiet tekniċi) għall-Ftehim taż-ŻEE

Avviż Legali Importanti

|

22000D0210(01)

Official Journal L 035 , 10/02/2000 P. 0028 - 0029

		Deċiżjoni tal-Kumitat Konġunt taż-ŻEENru 1/1999tad-29 ta' Jannar 1999li temenda l-Anness II (Regolamenti, standards, ittestjar u ċertifikazzjonijiet tekniċi) għall-Ftehim taż-ŻEEIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif aġġustat bil-Protokoll li jaġġusta l-Ftehim għaż-Żona Ekonomika Ewropea, minn hawn iżjed 'il quddiem issir referenza għalih bħala "il-Ftehim", u b'mod partikolari l-Artikolu 98 tiegħu,Billi l-Anness II għall-Ftehim ġie emendat bid-Deċiżjoni tal-Kumitat Konġunt taż-ŻEE Nru 77/97 tat-12 ta' Novembru 1997 [1];Billi d-Deċiżjoni tal-Kummissjoni 96/627/KE tas-17 ta' Ottubru 1996 li timplimenta l-Artikolu2 tad-Direttiva tal-Kunsill 77/311/KEE dwar l-approssimazzjoni tal-liġijiet ta' l-Istati Membri dwar il-livell tal-ħoss li jirċievi x-xufier ta' tratturi agrikoli jew tal-forestrija bir-roti [2] għandha tiġi nkorporata fil-Ftehim,IDDEĊIEDA KIF ĠEJ:Artikolu 1L-inċiż li ġej għandu jiġi miżjud fil-punt 10 (Direttiva tal-Kunsill 77/311/KEE) tal-Kapitolu II ta' l-Anness II għall-Ftehim:"- 396 D 0627: Id-Deċiżjoni tal-Kummissjoni 96/627/KE tas-17 ta' Ottubru 1996 (ĠU L 282, ta' l-1.11.1996, p. 72)."Artikolu 2It-testi tad-Deċiżjoni tal-Kummissjoni 96/627/KE fil-lingwa Islandiża u f'dik Norveġiża, li huma annessi għall-verżjonijiet tal-lingwi rispettivi ta' din id-Deċiżjoni, huma awtentiċi.Artikolu 3Din id-Deċiżjoni għandha tidħol fis-seħħ nhar it-30 ta' Jannar 1999, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE.Artikolu 4Din id-Deċiżjoni għandha tiġi ppubblikata fit-Taqsima taż-ŻEE ta', u fis-Suppliment taż-ŻEE għall-Ġurnal Uffiċjali tal-Komunitajiet Ewropej.Magħmul fi Brussel, fid-29 ta' Jannar 1999.Għall-Kumitat Konġunt taż-ŻEEIl-PresidentF. Barbaso[1] ĠU L 134, tas-7.5.1998, p. 5.[2] ĠU L 282, ta' l-1.11.1996, p. 72.--------------------------------------------------